
RAPORT DE SPECIALITATE

[bookmark: _GoBack]	Prin autorităţile administraţiei publice centrale şi locale, statul îşi asumă responsabilitatea de realizare a măsurilor şi acţiunilor prevăzute în actele normative privind beneficiile de asistenţă socială şi serviciile sociale.
Beneficiile de asistenţă socială acordate de autorităţile administraţiei publice centrale, direct sau prin instituţii aflate în subordinea acestora, se stabilesc în bani sau în natură şi reprezintă măsuri financiare destinate asigurării unui standard minim de viaţă, susţinerii familiei şi copilului.
Conform prevederilor art.129 alin.1 din O.U.G nr. 57/2019 privind Codul administrativ, cu modificările și completările ulterioare, Consiliul Local are iniţiativă şi hotărăşte, în condiţiile legii, în toate problemele de interes local. În exercitarea atribuţiilor privind gestionarea serviciilor furnizate către cetăţeni, Consiliul local, în calitate de autoritate deliberativă, asigură cadrul necesar pentru furnizarea de servicii publice de interes local, printre care şi cele din domeniul educaţiei şi serviciilor sociale pentru protecţia copilului, a familiei sau altor grupuri  aflate în nevoie socială.
Prin acest proiect ne propunem să venim în sprijinul copiilor înscrişi în clasa pregătitoare în anul şcolar 2022-2023, oferindu-le un ghiozdan echipat cu rechizite şcolare, conform Anexei ataşate, numărul estimat de beneficiari fiind de 750 copii.
Menționăm faptul că, acest proiect a pornit de la ipoteza sprijinirii copiilor înscriși în grupa pregătitoare și se derulează încă din anul școlar 2018-2019 având un impact pozitiv. 
	Având în vedere cele prezentate mai sus, propunem spre dezbatere şi aprobare, Consiliului Local al municipiului Drobeta Turnu Severin proiectul de hotarare privind acordarea pentru anul şcolar 2022-2023 a pachetului cu rechizite şcolare,, Primul ghiozdan”. 

